El Girona apuntala els fonaments amb la renovació d'Àlex Granell - Diari de Girona\nEl Girona apuntala els fonaments amb la renovació d'Àlex Granell\nUna setmana després de lligar la continuïtat de Juanpe, el migcampista gironí acorda l'ampliació del seu contracte fins al 30 de juny del 2021 · En els propers dies també renovaran Aday i Alcalá, mentre que uns mesos enrere ho feien Portu i Pere Pons\ncarles rosell girona 25.01.2018 | 07:48\nEl Girona apuntala els fonaments amb la renovació d'Àlex Granell Aniol Resclosa\nA Quique Cárcel se li pot qüestionar, números en mà, la tria d'alguns fitxatges. Cada estiu, i també a l'hivern, es fan incorporacions a tort i a dret i és normal que les coses no sempre surtin bé. Els passa a tots els directors esportius; alguns amb més ull clínic que d'altres, però tots no estan exempts de la crítica. Ara bé, des que ell està al club, si hi ha alguna cosa en què a Montilivi no es bada gaire a l'hora de fer és a mirar cap endavant, al futur, i fer-ho amb els mateixos fonaments si la cosa funciona. I com que l'engranatge no ha fallat gaire, per no dir gens, en els darrers anys, no és d'estranyar que cada dos per tres s'anunciï alguna renovació. No es fan invents ni revolucions cada cop que el mercat s'obre; si s'ha apostat pel mateix cos tècnic des del 2014, passa el mateix amb la plantilla. Van i arriben jugadors, però els pilars principals, la base, segueix gairebé intacta. Més que hi seguirà, veient la feina que Cárcel i companyia estan fent. L'últim nom propi que ha sortit a la palestra és el d'Àlex Granell. Ahir se n'anunciava la continuïtat fins al 2021. Una altra jugada per retenir un futbolista de la casa, que sent els colors, que té la confiança de Machín i l'estima del públic. Es posava punt i final a unes dures negociacions que van estar a punt de trencar-se uns mesos enrere, però que finalment han arribat a bon port. No serà el darrer a renovar. Aday Benítez i Pedro Alcalá seran els següents.\n«Ja són quatre les temporades defensant el club de la meva ciutat. Avui és oficial que seguirem junts fins al 2021. Responsablitat i orgull», tuitava Granell, poc després que sortís a la llum la notícia. Si les postures estaven «llunyanes» abans del Nadal, com ell mateix informava en una zona mixta després d'un partit de Lliga, l'esforç d'un i altre bàndol han acabat fent que l'entesa sigui una realitat. Granell, lliure des del primer de gener per firmar amb algun altre club, sempre havia prioritzat seguir a Girona. És el club de la seva vida, on s'havia format en categories inferiors fins que en l'edat juvenil va agafar la porta de sortida. Les primeres converses no havien funcionat; el que proposava un no s'acostava al que volia l'altre. De mica en mica, setmana rere setmana, les diferències han anat minvant fins a quedar pràcticament inexistents. Granell serà blanc-i-vermell fins al 2021, amb la qual cosa amplia tres temporades més el seu contracte, que expirava aquest proper 30 de juny.\nEl capità, de 29 anys, va tornar a Montilivi l'estiu del 2014 per debutar, per fi, amb el primer equip. Ho va fer després de patir un descens a Tercera amb el Prat. Ben aviat va guanyar-se la confiança de Pablo Machín, fins al punt de convertir-se en una peça imprescindible. Ho ha estat a Segona A i també ho és ara a Primera. Ha disputat 134 partits oficials entre Lliga i Copa, en els quals ha marcat 11 gols. Avui, a partir de dos quarts de dues del migdia, Granell serà el principal protagonista d'un acte que se celebrarà a Montilivi.\nCárcel va per feina\nNo perd el temps el director esportiu. No ho ha fet des que va arribar al club. Quan ha pogut, ha lligat la continuïtat del nucli dur del vestidor. Ho feia a Segona A i ara que l'equip ha pujat un esglaó ha decidit apostar per la mateixa rutina. Al juny, amb la ciutat encara de festa per l'ascens, l'entitat s'assegurava la continuïtat de Portu fins al 2021. El murcià, peça clau el curs anterior, ha respost a la confiança amb uns números excel·lents en el seu primer curs a l'elit. Més es va haver de suar per retenir Pere Pons, però el de Sant Martí Vell també estampava la seva signatura a l'estiu. En aquest cas, fins al 2020. «És el millor fitxatge que podíem fer», deia llavors Cárcel. No en va tenir prou el director esportiu, que no ha deixat de treballar. La setmana passada, s'arribava a un acord amb Juanpe Ramírez i al central se'l renovava fins el 30 de juny del 2022. Ahir era el torn de Granell, que seguirà fins el 2021. La cosa no s'atura aquí. Aday Benítez i Pedro Alcalá (tots dos ara mateix amb contracte fins el 2019) seran els següents. Avui mateix hi podria haver un nou anunci.\nD'aquesta manera, a part dels cedits (Maffeo, Aleix Garcia, Kayode, Douglas, Olunga i Maffeo), Eloi Amagat es l'altre jugador que acaba contracte aquest mateix estiu. Ja no pas Granell. Ni la resta de l'equip. La majoria. El nucli dur, els fonaments. Els pesos pesants. Del que s'encarrega Quique Cárcel que no li falti a l'equip.


PREUS – Gil Ayats fotografia\nBusques captar el moment de forma espontània i amb un toc vintage? T’agradaria que el teu casament fos natural però molt cuidat? Si vols que sigui jo el teu fotògraf això t’interessa!\nPel que fa als casaments des de GilAyatsFotografia, aquest any presentem dos packs. A nivell de cobertura tant un com l’altre inclouen (Preparatius nuvi/núvia + Cerimònia + banquet + 1 hora de Ball) a més tenim una novetat que és que si es vol, oferim la possibilitat de portar impressora fotogràfica i poder imprimir fotos dels convidats al moment (sense cap cos extra pels nuvis, només els convidats haurien de pagar el preu individual de cada fotografia que desitgin 1€)\nPACK 1 (850€)\nConsisteix en l’entrega de les imatges en format digital .jpg d’alta resolució (aprox. 500 imatges) així com unes 20 fotografies impreses en qualitat fotogràfica de mida 10×15. Tot això recollit en una caixa de fusta.\nPACK 2 (1200€)\nEn aquest cas és el pack més complet, ja que ofereix el mateix que el PACK 1 més un àlbum de 28x28cm amb un total d’unes 100 pàgines on tindràs tota la cobertura del teu casament perquè sempre que vulguis el puguis recordar físicament. L’àlbum ofereix diferents acabats així com diferents colors. A part també inclou una caixa feta a mida per poder transportar i guardar l’àlbum en les millors condicions\nPack premium – demanar informació


Seguint la línia establerta en el procés d'acreditació, els centres universitaris (integrats o adscrits) o altres institucions d'educació superior (com, per exemple, els centres d'ensenyaments artístics superiors) esdevenen el referent organitzatiu del procés de certificació, atès que s'estructuren al voltant d'un conjunt de titulacions que comparteixen àmbits disciplinaris similars, recursos materials i humans i serveis. A més, també comparteixen els responsables acadèmics que lideren la implantació i el funcionament del SGIQ. En conseqüència, la certificació del SGIQ es planteja també a escala de centre i no específicament a escala de les titulacions que s'imparteixen en un centre.\nLa Guia pretén assolir els objectius següents:\nEstablir les condicions prèvies perquè els centres puguin sol·licitar la certificació de la implantació del SGIQ.\nPermetre als centres conèixer en detall el procés de certificació, per tal que puguin actuar en conseqüència i reforçar els aspectes que es consideren d'especial significació en la implantació del SGIQ.\nAssegurar que tant les persones responsables d'implantar els SGIQ com les persones que n'avaluen la implantació comparteixen els mateixos referents.\nEl procés de certificació del SGIQ no té per objectiu comprovar el compliment de la normativa legal per part de les institucions d'educació superior sinó assegurar la qualitat dels programes formatius i ajudar les institucions a millorar en el marc de l'assegurament de la qualitat.\nPDF GUIA PER A LA CERTIFICACIÓ DE LA IMPLANTACIÓ DE SISTEMES DE GARANTIA INTERNA DE LA QUALITAT


Lloguer de cotxes a Liverpool St.\nLlogar un cotxe prèmium a Liverpool St. 24/7\nQuan llogues un cotxe Virtuo a Liverpool St., estàs triant un viatge més còmode. Estalvia't les cues al taulell, trobaràs el teu cotxe fàcilment gràcies al teu smartphone, i descobriràs que tot és molt senzill. Tan si viatges per oci o per negocis, t'encantarà guanyar temps. Els nostres pàrquings amb sistema de seguretat, es troben a punts estratègics de Liverpool St., trobaràs un cotxe ràpidament. Gaudeix de Liverpool St. d'una manera diferent, deixa't portar per la ciutat de la llum sense preocupar-te pel trajecte. Descobreix Liverpool St. a bord dels nostres Mercedes Classe A o GLA. En una paraula : gaudeix !\nFinsbury Square, London, EC2A 1AD - EC2A 1AD London\nNCP London Finsbury Square\nOn pots trobar el teu Virtuo a Liverpool St.?\nL'estació de Virtuo es troba a l'aparcament NCP Finsbury Square, a Finsbury Square, Londres, EC2A 1AD. Per entrar a l’aparcament, agafeu una de les entrades de vianants. Truqueu a l’intèrfon i indiqueu que sou client de Virtuo perquè us obrin la porta. Els Virtuo seran als llocs reservats, al llarg de la paret entre l'entrada i la sortida. Si el vostre vehicle no hi és, mireu als llocs propers a la zona Virtuo. Sortiu del pàrquing amb la targeta que trobareu al para-sol.


12è aniversari | Casa Orlandai\nHome › 12è aniversari\nCom cada abril, arriba el moment de celebrar l’aniversari de la Casa Orlandai, tres dies de festa plens d’activitats per a tots els gustos i edats. A banda de la tradicional paella, el jazz vermut i els concerts, del 4 al 6 d’abril hi haurà teatre, jocs d’enginy, mostra d’entitats...\nAquest any, recuperem el HouseScape que ja vam proposar l’any passat (un joc d’enginy i estratègia per equips on cal sortir de la Casa Orlandai en el menor temps possible) i la mostra d’entitats de l’Associació Cultural Casa Orlandai, a la Placeta del Xiprer.\nCom a novetats, podem assenyalar la ruta històrica per Sarrià (divendres 5 a les 18.30 h), el concert de sobre taula (dissabte 6 d’abril després de dinar) i diverses mini activitats proposades per la Comissió de participació, una molt bona oportunitat per descobrir més sobre l’associació, contribuir a construir aquest projecte viu i guanyar premis tot jugant!\nEn els propers dies anirem desvetllant més informació sobre el 12è aniversari de la Casa Orlandai, així que, de moment... reserva’t els dies!\nD’on neix la Casa Orlandai?\nL’abril del 2007, l’antiga Escola Orlandai reobria les portes convertida en un centre cívic. Després que al 2003 l’escola hagués de canviar d’edifici, un col·lectiu de veïns i veïnes del barri es van constituir en associació per aconseguir que aquesta casa es convertís en un espai de trobada de Sarrià.\n12 anys després de l’obertura, la Casa Orlandai segueix sent un punt de trobada per al veïnatge de Sarrià: un centre cultural gestionat per l’Associació Cultural Casa Orlandai sota les lògiques de la gestió comunitària. Això vol dir que són els i les membres de l’associació qui decideixen quines activitats s’hi fan, quins tallers es proposen o quin estil comunicatiu se segueix.\nTiquets per a la paella!\nInscripció ruta històrica


Turisme Industrial a Andorra | Patrimoni Industrial\nTurisme Industrial a Andorra\nLa Farga Rossell. Font: VisitAndorra\nTot i els destacats elements del patrimoni industrial que es poden conèixer i que el Principat conserva, avui us parlarem de dues de les seves ofertes més significatives: la Farga Rossell i el Museu del Tabac\nLa Farga Rossell es troba situada a La Massana. És un centre d’interpretació del treball del ferro, la seva producció, transformació i comercialització en un espai recuperat de l’antiga Farga Rossell construïda entre el 1842 i el 1846 i que va estar oberta fins el 1876. Des de fa uns anys la Farga Rossell s’ha transformat en un destacat i singular centre d’interpretació que explica el procés de transformació del mineral de ferro en lingots, i la seva posterior comercialització. Un espectacle multimèdia i diversos audiovisuals, introdueixen al visitant al món del ferro a la vegada que a la sala de treball s’ofereix la possibilitat de veure en funcionament la trompa hidràulica, el forn i el martinet. En aquest singular punt del patrimoni industrial dels Pirineus, hi ha el punt de partida de l’itinerari cultural europeu Homes de ferro que vol donar a conèixer les mines, les carboneres, l’hàbitat miner i siderúrgic, les fargues i els arxius relacionats amb aquest món i mostrar, en definitiva, una de les activitats econòmiques més importants que es van desenvolupar a Andorra des de principis del segle XVII a finals del segle XIX. Podeu trobar més informació al web de la Farga Rossell.\nEl Museu del Tabac d’Andorra es troba ubicat a l’antiga Fàbrica de Tabacs Reig, a Sant Julià de Lòria, un interessant edifici industrial que va estar en funcionament des del 1909 fins el 1957. A través d’un sistema multimèdia, el visitant és guiat per un recorregut de la fàbrica en el qual s’expliquen els diferents processos de treball amb el tabac, la manufactura dels productes i la seva comercialització. Per tal de recuperar i difondre la complexa realitat del tabac a Andorra al llarg del segle XX, es va recuperar i adequar un espai tan simbòlic com l’antiga fàbrica Reig, abans coneguda com a cal Rafeló, lloc on des del 1909 s’hi elaboraven picadures, caliquenyos i cigarretes per vendre dins i fora del país. L’antiga fàbrica va tancar les portes el 1957, quan s’obrí una fàbrica nova més gran i més moderna que va finalitzar la seva activitat industrial el 2007. El Museu del Tabac s’ubica en dos edificis: la fàbrica vella de Tabacs Reig i un edifici de nova planta. El seu circuit està dividit en quatre espais repartits de la següent manera: Espai 1. Del camp a la fàbrica. La preparació de la fulla (amb els temes: el tabac a Andorra, l’arribada del tabac a la fàbrica, el secret més ben guardat i la fermentació.Espai 2. La transformació de la fulla. L’administració i el treball a la fàbrica (la transformació de la fulla, l’administració i el treball a la fàbrica). Espai 3. La manufactura. Els productes (el producte elaborat, la “rajola” de picadura, els cigarrets i els cigars d’escafarlata). Espai 4. El tabac a Andorra i el tabac al món (la comercialització del tabac, comerç dins les fronteres i comerç transfronterer).\nTags: Fargues, Museus, Turisme industrial\nEl Centre d’Interpretació del Carrilet de Sant Feliu de Guíxols\nLa Farinera d’Artesa de Segre


El PCT de Turisme i Oci treballa el Pla CENOTUR amb els agents enoturístics de les DO Montsant i DOQ Priorat | www.pct-turisme.cat/intranet\nEl PCT de Turisme i Oci treballa el Pla CENOTUR amb els agents enoturístics de les DO Montsant i DOQ Priorat\n02/12/2011 — meritxell\nAmb la reunió celebrada al Parc Tecnològic del Vi-Vitec a Falset el passat dia 29, el Parc Científic i Tecnològic de Turisme i Oci va tancar les reunions de treball amb els agents enoturístics de les comarques de Tarragona. Així durant el mes de novembre se'n van celebrar tres al territori, una a Valls, una a Gandesa i una a Falset que van comptar amb cellers, allotjaments, establiments de restauració, oficines de turisme, empreses de serveis i institucions de les DO Conca de Barberà, Catalunya, Montsant, Penedès, Priorat, Terra Alta i Tarragona.\nEn aquestes reunions s'ha treballat en referència als programes Enotur Data System i Eno SigTur Mòbil que s'estan desenvolupant des del PCT de Turisme i Oci en el marc del Pla de Reforçament de la Competitivitat de l'Enoturisme a les comarques de Tarragona (CENOTUR), gestionat pel Consorci per a la Millora de la Competitivitat del Turisme i l'Oci a les comarques de Tarragona amb el cofinançament de la segona convocatòria del FEDER Eix 1. L'objectiu de les trobades, a banda de definir certs criteris i variables de les aplicacions esmentades, és establir una relació de cool·laboració constant amb els agents participants que ho desitgin.\nL’objectiu del Pla CENOTUR és generar ens per tal que les comarques de Tarragona avancin en el procés de convertir-se en una destinació enoturística aportant coneixement i innovació al sector. Els darrers anys han sorgit diverses iniciatives en aquest àmbit i és per això que el Pla de Reforçament de la Competitivitat de l’Enoturisme pretén integrar diverses eines que permetin que els productes enoturístics que sorgeixin al territori tinguin viabilitat.\nCENOTUR implementa dos programes basats en els sistemes de gestió de destinacions i en dos més basats en els sistemes de gestió de producte, que es concreten en accions en els àmbits de la intel·ligència de mercats, els sistemes d’informació i el desenvolupament tecnològic.\nLes actuacions consisteixen en una publicació periòdica que recull les tendències en el turisme del vi, així com les característiques d’aquest segment a la Costa Daurada i les Terres de l’Ebre; un sistema d’indicadors que permetrà comparar la destinació amb les competidores; un sistema de dades i d’informació actualitzada i útil per als operadors i agents del sector enoturístic; i un recomanador d’activitats relacionades amb el vi i el turisme a les comarques de Tarragona que es podrà consultar a través de web i de dispositius mòbils.


Millores a la seu de la Policia Local, l’Ajuntament i el Pavelló d'Esports — Ajuntament de Santa Perpètua de Mogoda\nper Ana Ruiz — darrera modificació 21/07/2017 09:50\nNou accés de la Policia Local després de les obres realitzades\nL’edifici de l’Ajuntament ha estat objecte d’unes obres de millora que han permès reagrupar i reubicar serveis municipals. Les dependències de la Policia Local també s’estan reformant per millorar l’atenció al públic i adaptar-se al creixement de la plantilla i als nous requeriments en quant a normativa i qualitat del servei. Les obres han estat realitzades per plans d’ocupació i encara resta una darrera fase, que s’iniciarà al setembre, i que consistirà a instal·lar una cabina de control a la Sala de plens i tancar amb vidre el balcó del primer pis que dona a la sala de plens. La posada en marxa de la nova seu de serveis socials al local de la planta baixa de l’edifici dels pisos de joves de lloguer de l’avinguda de Barcelona va deixar lliure la tercera planta de l’Ajuntament i per això s’han modificat espais a les plantes tercera i primera.\nAmb les millores s’ha aconseguit reagrupar els serveis de recursos humans amb la seva regidoria en un espai més ampli a la tercera planta; reagrupar els serveis jurídics en un únic espai comú a la quarta planta i reubicar les dependències d’alcaldia i la sala de govern en un espai més vinculat a la sala de plens i millorant el seu control d’accés, a la mateixa planta primera. També s’ha integrat el balcó consistorial i el seu espai annex per un espai més polivalent a la ciutadania i actes singulars d’unes 30 persones a la primera planta. El cost de les obres, incloent les millores a la sala de plens que començaran al setembre, ha estat de 61.500 euros. Redacció\nObres de reforma als vestidors del Pavelló d'Esports\nL'Ajuntament també ha iniciat les obres de reforma dels vestidors del pavelló municipal d’esports. La millora està subvencionada per la Diputació de Barcelona i consisteix a transformar els quatre vestidors col·lectius del pavelló vell en vuit de renovats amb una capacitat màxima cadascú de divuit persones i amb quatre dutxes, un inodor i dos lavabos per vestidor nou. Treballadors de plans d’ocupació municipals estan realitzant les obres que tenen una durada estimada de tres mesos. Amb la temporada d’estiu en marxa, les obres no estan tenint gaire afectació en l’activitat diària del pavelló. La previsió és que per al mes de setembre els treballs de millora puguin estar enllestits. L’actuació té un cost de 198.000 euros.\nEl regidor d’Esports, Júlio Pérez, ha indicat que les obres han estat molt demandades per les entitats i usuaris del pavelló i ha expressat que permetran també que, en un futur, esportistes de les pistes exteriors puguin fer servir també els vestidors.\nD’altra banda, la Junta de Govern Local, ha aprovat també la construcció d’una marquesina sobre la graderia est del Centre Municipal de Futbol. L’import de l’actuació, un total de 31.800 euros, està finançat també per la Diputació de Barcelona, que va atorgar una subvenció a l’Ajuntament de Santa Perpètua per als anys 2017 i 2018 per a l’execució de millores de les instal·lacions esportives.


#026 idea de la setmana: startups que fan saltar la banca? - E2S\n#026 idea de la setmana: startups que fan saltar la banca?\nQuè passa quan la innovació tecnològica irromp en les finances? Doncs que poden sorgir idees disruptives, que trenquen esquemes i revolucionen un sector o diversos. I això està passant, cada vegada amb més força, gràcies a Fintech. Un concepte de negoci que redefineix aquells serveis financers que fan servir la tecnologia per facilitar la vida al client i millorar l’experiència d’usuari. Una forma diferent de gestionar els diners i que té la base a les startup. Empreses com Mooverang o Zank, que mitjancen en tots els àmbits del sector financer.\nLa tendència indica que aquest sector creix de forma exponencial, posant en risc la manera que tenim d’entendre les finances tradicionals. I això tindria una víctima directa: els bancs. Les empreses fintech van començar a brollar després de la caiguda el banc d’inversions Lehman Brothers, que va deixar molt tocada la imatge de la banca tradicional. Els inversors van buscar alternatives i, observant la seva fiabilitat, van confiar cada vegada més en aquestes empreses. Advertint l’evolució de les startup fintech, la banca ja comença a moure i a tractar de trobar alternatives que li permetin introduir-se en aquesta nova manera de fer finances.\nUn exemple el trobem al Banc Sabadell, mitjançant la seva proposta d’Innocells, la seva nova branca d’inversió digital. Un sistema que ajuda a construir noves startup o inverteix en elles (un servei crowlending), per tal de fer-se un lloc en aquest nou sistema mitjançant una nova estratègia digital. No obstant això, aquesta només és una idea que demostra un fet: la banca necessita renovar-se, adaptar-se a les noves tendències per no morir i acostar-se a clients cada vegada més tecnològics.\nLes TIC ja van canviar sectors com la música i el periodisme, i ara és torn per a les finances. Major control dels diners i de les inversions des d’un smartphone, atorgant agilitat, seguretat i senzillesa als moviments financers, són les seves principals armes. Les empreses fintech han entrat amb força i reclamen una bona porció del “pastís” que es repartia la banca. Mentrestant, aquesta tracta de sobreposar-se al cop i adaptar-se a la nova tendència, abans que sigui massa tard. Nous projectes, nous estils de banca (cooperativa, com Caixa d’Enginyers) per afrontar un futur sense oficines físiques i més digital.


HOMENATGE NACIONAL: Manuel Carrasco i Formiguera\nNasqué a Barcelona l’any 1890 i morí a Burgos ( Espanya) l’any 1938.\nEstudià dret i exercí d’advocat. Doctor en Dret i en Filosofia i Lletres, s’especialitzà en Dret Mercantil. Professor d’aquesta matèria a l’escola d’Alts Estudis Comercials de la Mancomunitat de Catalunya. Publicà "Normes del Comerciant" a l’any 1928. A partir del 1931 fou secretari del Comitè Industrial Cotoner i, després delegat del Port Franc de Barcelona.\nMilità de jove a Joventut Nacionalista de La Lliga Regionalista i després a Acció Catalana. Al 1920 fou elegit regidor de a l’Ajuntament de Barcelona. A partir del 1921, creà i dirigí el setmanari nacionalista "L’Estevet", molt popular entre el jovent.Pel juny del 1923, a causa d’unes caricatures aparegudes a aquest setmanari, fou comdemnat a sis mesos de presó. Els complí a causa de la dictadura instaurada després del cop d’estat protagonitzat pel general de l’exèrcit espanyol, Primo de Rivera. Passà els sis mesos al penal de Burgos. Membre de la junta Jurídica de Catalunya. Tota aquesta direcció jurídica és negà a deixar de publicar en català la "Guia Jurídica de Catalunya". Per això tos els membres de la junta foren multats , destituïts i confinats fora del Principat de Catalunya. Participà en el Pacte de Sant Sebastià en representació d’Acció Catalana. Proclamada la República, formà part del govern presidit per en Francesc Macià. Fou elegit diputat per Girona el vint-i-vuit de febrer del 1931, a les corts espanyoles.\nDefensar l’integritat de l’Estatut de Núria i l’església catòlica, foren els seus trets distintius com a diputat a Madrid. Passà a Unió Democràtica de Catalunya, partit del qual en fou un dels dirigents més destacats. Després del fallit cop d’Estat del divuit de juliol del 1936, es mantingué fidel a la República i a la Generalitat de Catalunya. Defensà els desvalguts i els que eren perseguits per les seves idees i credo religiós. Perseguit per elements incontrolats de la Fai i de certs grups comunistes. Es traslladà a Euskadi on col·laborà amb el govern nacionalista d’Agirre. Pel febrer del 1937, caiguda Guipúscoa, torna a Catalunya, on tornarà a ser perseguit per la mateixa gent. Decideix tornar a Euskadi, aquest cop a Biscaia i amb tota la seva família, com a representant de la Generalitat. Embarca a Baiona al mercant "Galdamaes". Aquest vaixell fou capturat pel buc feixista "Canarias", prop de les costes Guipuscoanes. Fou fet presoner i traslladat al penal de Burgos. Allà fou comdemnat a mort i executat el nou d’abril del 1938.\nManuel Carrasco i Formiguera és el resultat de la suma d’una persona que estimava la seva terra, Catalunya, i tots els catalans. Fou el màxim exponent del nacionalisme català d’arrel cristiana en aquella època. La seva acció durant la guerra del 1936-1939, fou valenta i altruïsta, salvà moltes vides. Els Franquistes i feixistes, autoanomenats croats, no tingueren cap mena de compasió i el afusellaren sense contemplacions, malgrat els esforços del món catòlic, inclòs el Vaticà. Morí culpable. De què? De ser català!\nFou perseguit pels uns i els altres. Un sol nexe unia els dos bàndols, la seva conceptualització d’una Espanya unida que ens anorrea i no ens deixa respirar.\nFont Unitat Nacional Catalana\nMireu també wikipèdia\nPublicat per Ç a 13:43\nEtiquetes de comentaris: Manuel Carrasco i Formiguera


Escrit per Redacció al 5 de juny de 2018 . Publicat a Capçalera, Cultura\nWritten by Carles Sancho on 26 d'abril de 2018\nManuscrits a Alcanyís\nEl proppassat dimecres 13 de juny s’ha presentat a la sala d’audiovisuals de la Biblioteca Municipal d’Alcanyís, a iniciativa del seu director J.I. Micolau, el llibre El català del segle XIV en textos notarials del Matarranya. La presentació ha estat a càrrec dels autors Javier Giralt i Maria Teresa Moret de la Universitat de Saragossa, i de l’edició n’han tingut cura les Prensas de la mateixa Universitat. La sala s’ha omplert te persones interessades en el tema.


Portal del Consumidor - Reclamacions, denúncies i consultes\nEn les relacions de consum es poden vulnerar els drets dels consumidors o bé es pot detectar que alguna empresa infringeix la normativa en matèria de consum.\nEn aquests casos, el ciutadà pot formular una consulta a la Direcció General de Consum o bé presentar una reclamació o una denúncia. A continuació s’explica què són una reclamació, una denúncia i una consulta, així com la tramitació que en fa aquesta Direcció General.\nS’ha d’entendre com a reclamació el supòsit en què el consumidor sol·licita alguna cosa per a ell. És a dir, quan la persona que consumeix un bé o rep un servei, a més de posar en coneixement de l’Administració uns fets, pretén, de la persona física o jurídica que el comercialitza o presta, el rescabalament o la indemnització dels danys i perjudicis soferts pel consum o l’ús; la restitució, el canvi o la reparació del bé adquirit; el reintegrament de les quantitats pagades; la resolució o la rescissió del contracte; l’anul·lació d’un deute; el compliment de les condicions pactades en la contractació, la venda o la prestació del servei; el compliment dels drets reconeguts a les persones consumidores o usuàries o, en general, una prestació indemnitzadora, i tot sense perjudici que els fets esmentats puguin suposar una infracció de la normativa en matèria de consum.\nForma de presentació de la reclamació\nLa reclamació es pot presentar de la manera següent:\nMitjançant el model de sol·licitud de reclamació autoemplenable. Després s'ha de presentar a l'administració de consum en qualsevol dels llocs de presentació de la reclamació.\nMitjançant la reclamació de consum en línia\nDades necessàries per presentar una reclamació\nSigui quina sigui la forma de presentació de la reclamació, sigui mitjançant el model oficial de full de reclamació facilitat per l’empresa, sigui mitjançant un model d’instància de reclamació o un escrit personal adreçat als nostres serveis, sempre s’han de proporcionar les dades següents:\nDades personals del reclamant: nom, llinatges, número de DNI/CIF/passaport o targeta de residència, domicili, telèfon de contacte i, si n’és el cas, número de fax o adreça electrònica.\nDades de l’empresa reclamada: nom o denominació social, NIF, domicili, telèfon i, si n’és el cas, número de fax o adreça electrònica.\nDescripció del producte o servei objecte de la reclamació i motiu: circumstàncies en què s’ha adquirit el bé o s’ha prestat el servei, detallades de manera clara i concisa, i definició del problema sorgit amb l’empresa reclamada.\nPretensions: solució que es vol obtenir.\nDocumentació adjunta: documents que acreditin la relació de consum i tots els mitjans de prova dels fets descrits dels quals es disposi, com ara contractes, factures, pressuposts, rebuts, comprovants, certificats de garantia, fullets descriptius o de publicitat, mostres, fotografies o altres mitjans de reproducció en relació amb la reclamació.\nLloc de presentació de la reclamació\nEl consumidor pot presentar la reclamació en els llocs següents:\nOficines d’atenció i informació al consumidor de la Direcció General de Consum\nOficines municipals d’informació al consumidor (OMIC).\nAjuntaments adherits al programa “Consum a ca teva”.\nEn els llocs i en la forma que preveu l’article 16.4 de la Llei 39/2015, d’1 d’octubre, del procediment administratiu comú de les administracions publiques.\nEn el supòsit que el full de reclamació no s’hagi emplenat correctament o hi manqui alguna dada obligatòria, s’ha de requerir al reclamant que, en el termini de deu dies comptadors des de la recepció del requeriment, esmeni la falta o completi el full, amb l’advertència que, si no ho fa, es pot dictar una resolució en què se’l tengui per desistit de la reclamació.\nSi ambdues parts manifesten la voluntat de sotmetre la controvèrsia a l’arbitratge de consum, la reclamació es trametrà a la Junta Arbitral de Consum.\nSi s’admet la reclamació, l’Administració de consum atorgarà a l’empresari o professional un termini de quinze dies per formular al•legacions sobre la reclamació presentada i durà a terme les actuacions que consideri pertinents per aclarir els fets.\nÉs important assenyalar que l’Administració no té facultat per obligar l’empresa reclamada a atendre les pretensions del reclamant, la qual cosa correspon a la jurisdicció civil. No obstant això, si l’Administració observa algun fet que pot ser constitutiu d’infracció administrativa en matèria de consum, pot iniciar, d’ofici, un procediment sancionador.\nFinalment, si un consumidor no veu satisfets els seus drets mitjançant l’actuació de l’Administració de consum, es pot adreçar als tribunals de justícia en defensa dels seus interessos, la qual cosa és l’única via per veure rescabalats els danys soferts i restituïts els seus drets. Per a això, és necessària l’assistència d’un advocat i un procurador, els quals s’encarregaran de dirigir el procediment. No obstant això, quan la quantia de la reclamació no superi els 2.000 euros, el ciutadà pot presentar una demanda judicial sense necessitat de ser assistit per un advocat i un procurador.\nLa denúncia es pot presentar de la manera següent:\nMitjançant el model de sol·licitud de reclamació autoemplenable. Després s'ha de presentar a l'administració de consum en qualsevol dels llocs de presentació de la denúncia.\nMitjançant la denúncia de consum en línia\nLloc de presentació de la denúncia\nCasal de Consum.\nEn els llocs i en la forma que preveu l’article 16.4 de la Llei 39/2015, d’1 d’octubre, del procediment administratiu comú de les administracions publiques\nQualsevol ciutadà pot adreçar-se a la Direcció General de Consum per informar-se sobre els seus drets com a consumidor o sobre com pot presentar una reclamació o denúncia.\nEns comprometem a trametre la resposta al més aviat possible depenent de la complexitat del cas que es plantegi.\nForma de presentació de la consulta\nLa consulta es pot formular per qualsevol dels mitjans següents:\nTelèfon d’atenció al consumidor: 900 16 60 00. És gratuït i l’horari és de dilluns a divendres, de 8.00 h a 20.00 h, i els dissabtes, de 9.00 h a 14.00 h.\nAl telèfon de les oficines de la Direcció General de Consum: 971 78 49 96. De dilluns a divendres, de 9.00 h a 14.00 h.\nSeu central de la Direcció General de Consum\nTel. 971 78 49 96 / 971 17 73 83\nTel. 971 36 04 26 / 971 36 87 03\nHorari d’atenció al públic: de dilluns a divendres, de 9.00 a 12.00 hores.\nAls llocs i en la forma que preveu l’article 16.4 de la Llei 39/2015, d’1 d’octubre, del procediment administratiu comú de les administracions publiques


L’AIGUA és VIDA! Drets Humans i Justícia Ambiental pel Desenvolupament Sostenible - AlterNativa Intercanvi amb Pobles Indígenes\nDurada: Juny 2019 – Juny 2020 Ubicació: Guatemala\nEl projecte L’Aigua és VIDA es centra en l’elaboració d’un reportatge periodístic en col·laboració amb el diari ARA per evidenciar la realitat i les conseqüències d’un model d’economia neoliberal basat en monocultiuis i megaprojectes. El reportatge exposa les causes estructurals del canvi climàtic a travers de tres casos emblemàtics a diversos punts de Guatemala. Amb l’exposició d’aquest casos volem apel·lar a la consciència ciutadana i la responsabilitat dels poders públics i les seves polítiques.\nTambé es posa de manifest com aquest model de producció i consum genera l’incompliment dels acords internacionals mitjançant violacions de drets col·lectius i individuals i la criminalització de líders indígenes en defensa del territori, especialment dones.\n#BecaDevreporter #FrameVoiceReport #FrameVoiceReport\n#Guatemala #Iximulew #Saquetepequez #Cahabon #RiuCahabon #BernardoCaal #PresosPolítics #AlertaDefensores\n#DretsHumans #DretsPobles #TerritorisIndígenes #DesenvolupamentSostenible #PoblesIndígenes #poblesoriginaris #CanviClimàtic\nEvidenciar com en l’àmbit de l’economia global es perpetuen les relacions colonials i com això genera greus violacions de Drets humans fonamentals i Drets Col·lectius d’Autodeterminació dels Pobles; i com el model de producció i consum neoliberal va en contra del Desenvolupament Sostenible.\nExposar com opera el model neoliberal contra el Desenvolupament Sostenible a través de diversos casos d’explotació de recursos i els efectes de Violació de drets Humans i Col·lectius; específicament de Pobles indígenes reconeguts al Sistema Internacional.\nAnalitzar com la repressió dels dirigents de les comunitats indígenes de Guatemala està transformant la lluita d’aquestes poblacions cap a demandes de llibertat i alliberament dels líders empresonats.\nDescriure com l’obstaculització de l’accés als recursos està obligant a les poblacions indígenes a haver de migrar en molts casos.\nIndagar quina relació hi ha entre el paper familiar de la dona i el seu lideratge en la defensa del territori; i la criminalització i amenaces d’abusos sexuals que pateixen degut a aquest apoderament i visibilització.\nExplicar com l’activitat d’una empresa espanyola, com el Grup ACS de Florentino Pérez, a un país com Guatemala està traient els recursos essencials per la vida a les poblacions originàries que viuen al territori, sense tenir en compte i incomplint el Conveni 169 de l’OIT; afectant els Drets humans fonamentals i el Desenvolupament Sostenible.\nSocis locals i col·laboracions\n« La Masacre de Panzós. Cartas desde la Cárcel Bernardo Caal 30.05.2019\nSeguiment cas criminalització i judicialització Bernardo Caal Xol, líder comunitari maia q’eqchi’ »


El celler de les Acàcies està situat dins el terme municipal d'Avinyó, a la zona nord de l'altiplà del Bages. Les 11 hectàrees de vinyes, es troben al voltant del celler, delimitat per pinedes, roures, alzines i arbustives com les brolles de romaní i bruc, que predominen als relleus que envolten la riera del Relat, que travessa la finca.\nLa seva filosofia com a elaboradors de vi, és aconseguir la màxima harmonia i expressivitat en tota la gamma de vins, reflectint les majors qualitats del fruit i del seu entorn natural.\nUn dels principals objectius és aconseguir la millor matèria primera possible, mantenint un bon equilibri entre els recursos naturals i la productivitat de la vinya amb la mínima intervenció de labors o agents externs a la seva pròpia naturalesa.\nMantenint l’essència i esperit del Bages volen aportar valor i identitat a la zona i per això aposten per varietats autòctones com el Mandó, el Picapoll, el Sumoll o la Garnatxa i també per una selecció de varietats escollides per la seva excel·lent adaptació al seu territori. A Les Acàcies volen que cadascun dels seus vins tingui un marcat caràcter propi i que no deixi indiferent a ningú.\nPer a les visites al celler tenim dos tipus d’activitats diferents disponibles:\nEls horaris de les visites són dos, a les 10: 00h o a les 12: 00h de dijous a diumenge. La visita té una durada de 90 minuts aproximadament. Els idiomes dels guiatges són en català, castellà o anglès.\nMínim per reserva: 2 persones Màxim per reserva: 20 persones


Des d’uns anys cap aquí l’ús dels telèfons mòbils s’han expandit exponencialment fins al punt que quasi tothom té almenys un mòbil o dos en el cas de tenir un altre de feina, per exemple. Això en l’època de la informació, l’obsolescència programada i l’evolució tecnològica constant provoca que els mòbils quedin inservibles o desfasats fàcilment. Per això cada cert temps no toca més remei que renovar, tot i així, què hem de tenir en compte en fer-ho? A continuació 7 característiques que hauríeu de contemplar abans de comprar-vos un nou dispositiu.\nÉs la base de tot dispositiu, podem tenir la millor tecnologia, però si no ens dura l’energia un període de temps llarg o adequat poc ens serveix. Per això s’ha de tenir en compte la capacitat de la bateria, tot i que a vegades no és suficient, ja que també depèn del consum que en fa el hardware. Però bé, per aproximació i mitjana per ficar nombres en el paper una bateria de 4.100 mAh amb un consum actiu de xarxes pot durar uns dos dies, o amb un ús poc freqüent fins i tot 3! Tot i així mòbils molt venerats com pot ser el famosíssim iPhone 7 té una bateria de 1.969 mAh o el Samsung Galaxy S8 és de 3.000 mAh. És a dir, tenen la bateria per un dia aproximat d’ús actiu. Per tant, si voleu un llarg ús del vostre telèfon, féu èmfasis en la bateria fent comparativa amb diferents models.\nDesprés de tenir suficient bateria perquè ens aguanti el ritme, ens interessa que el mòbil aguanti també tot el que li vulguem fer. Per això cal recórrer als recursos físics o hardware. Com un ordinador, té un processador, una placa base, memòria ram… En aquest punt tampoc em ficaré molt tècnic però la idea és que si, per exemple, voleu fer servir moltes aplicacions a la vegada o aplicacions molt complexes com jocs o altres és important tenir una gran quantitat de ram. Altrament mireu si el mòbil suporta el tipus de connexió que teniu contractat o disposeu en la vostra zona com l’actual 4G. La resta ja és entrar un nivell tècnic de comparar models al nivell de benchmark. Els benchmarks o proves de bancs de treball són proves que es fan per determinar el potencial de quelcom per tal després poder fer comparatives acurades amb altres molt similars o en funcionalitats equitatives o iguals.\nQui no li ha tocat, en algun moment donat, esborrar la quantitat immensa d’imatges i vídeos que ha rebut per WhatsApp perquè el telèfon ja avisa que no té memòria o en anar a instal·lar una aplicació no tenir espai i començar a revisar quina aplicació es pot borrar. Bé, doncs perquè això ens passi el menys freqüent possible, a part d’una aplicació de neteja perquè ens recordi borrar el SPAM del WhatsApp o el que no fem servir, és important tenir força memòria. Tampoc cal tenir un disc dur a la butxaca però tampoc és recomanable anar amb un disquet de tres i mig.\n4-SO (Sistema Operatiu)\nEl gran dilema del segle XXI, iOS o Android o algun de la resta de sistemes operatius irreductibles (Windows Phone, Black Berry…). Dins d’aquest gran dilema actual hi podríem fer una llarga llista de pros i contres deixant de banda la usabilitat i zona de confort o el fanatisme dels usuaris per cada un. Però per dir algunes, cal tenir en compte la comptabilitat d’algunes aplicacions que vulguem usar o els terminals, ja que no tots els sistemes operatius estan disponibles en tots els dispositius. Altrament la capacitat d’edició i personalització dels mateixos com també la compatibilitat amb el hardware. Per tant tenint aquests aspectes com a més importants és recomanable Android, ja que hi ha més dispositius que suporten aquest sistema operatiu, la immensa majoria d’aplicacions són compatibles i com que es basa en Linux i en la seva comunitat principalment, la personalització i edició es casi infinita tenint els coneixements o la paciència i la curiositat per fer-ho.\nMés que pantalla seria la resolució d’aquesta, ja que tots els dispositius tenen pantalla, però és important que a l’hora de mirar la qualitat d’imatge sigui bona i protegeixi la vista, posats a demanar. Per altra banda això també determina una controvèrsia més de decisió personal que cap altre aspecte, que és les polzades de la pantalla. I actualment amb els nous models sense franges negres per antigues mides tenim més pantalla, no és un punt crucial però sí que pot ser un fet a tenir en compte.\nPer molta gent un punt vital, posat que utilitzen el mòbil constantment per generar medià de tots tipus. Per aquest tipus de gent dir-vos que els famosíssims megapíxels no són l’únic que heu de tenir en compte perquè hi ha altres factors importants com l’obertura, les lents, els fotogrames de gravació, la qualitat de gravació… En aquest cas s’apliquen quasi els mateixos criteris que en comprar material audiovisual. Per la resta la que vingui amb el terminal que s’acosti més a les vostres demandes i pressupostos.\nDe primer moment pot semblar una ximpleria o una cosa de molt més a més, però un dispositiu amb un bon ventall de sensors pot millorar enormement la nostra experiència diària. Des d’un sensor de llum que juntament amb el sistema operatiu o l’app convenien vari la brillantor de la pantalla per gastar menys o perquè hi vegem millor segons la llum de l’ambient, o un detector d’empremtes dactilars per desbloquejar el mòbil ràpidament sense introduir patrons o contrasenyes. La recomanació seria explorar quins us poden ser útils i si per poc més del pressupost o el mateix preu podeu tenir aquestes comoditats i avantatges val la pena gastar quelcom més per tenir-les.\nI fins aquí aquests 7 consells que espero que us hagin servit gratament o si més no, per no comprar qualsevol cosa o acceptar el típic mòbil regular a un preu desorbitat perquè sembla que està de moda o el terminal de la nostra estimada companyia telefònica que ens fa l’oferta del segle.\n“El coneixement procedeix de la comparació d’idees clares i diferents.”\n20/07/2017 in Tecnologia Leave a comment


La policia espanyola i els Mossos col·laboren en la detenció d’una persona que consideren ‘líder’ de les protestes post-sentència\nEls dos cossos investiguen conjuntament 'aquelles persones que van liderar els aldarulls públics produïts la setmana del 14 al 18 d'octubre de 2019'\nManifestació a Tarragona contra la sentència. Fotografia: ACN\nLa policia espanyola, en col·laboració amb els Mossos d’Esquadra, ha detingut un activista que va participar en les protestes contra la sentència a Tarragona, a qui atribueixen un paper de ‘líder’. El detingut és investigat pels delictes de desordres públics, atemptat contra agent de l’autoritat i coaccions.\nSegons un comunicat de la policia espanyola, la investigació s’ha fet des del Centre de Coordinació Operatiu (Cecor) a la demarcació del Camp de Tarragona i les Terres de l’Ebre per identificar ‘aquelles persones que van liderar els aldarulls públics produïts la setmana del 14 al 18 d’octubre de 2019’. El detingut ha estat posat a disposició judicial.


El tenor Daviu\n06 maig 2021 07:16\nLlorenç Capellà | 19 gener 1999\nHa mort Joan Baptista Daviu, el darrer tenor rellevant que ha donat Mallorca. Una ullada al passat ens demostra que allà on destaquen els mallorquins és en el camp de la lírica. En cap altre espectacle, esport, art o ciència ha donat, Mallorca, en segle i mig, tants de noms de pes. Altra cosa és que els valorem degudament. Possiblement els noms de Maties Morro, Vanrellini, Uetam, Joan Nadal o Jordi Frau, no diuen res a molts dels nostres conciutadans nascuts el darrer quart de segle. La culpa no és exclusivament seva, és clar; la culpa és de l'escassa presència que té la lírica en els programes escolars. D'altra banda Mallorca engoleix la seva gent més preuada. Ho va dir Alomar, i és cert. Actua, Mallorca, amb els seus fills, com la mar que fa forat i tapa. Les raons d'això, no per complexes, deixen d'ésser diàfanes. Els hauríem de cercar en l'autoodi, en els complexos d'inferioritat de tota mena que necessàriament ha de patir un poble al qual li usurpen les senyes d'identitat més preuades. Al funeral de Daviu hi havia gent. Coneguts d'un temps que es varen veure sorpresos en llegir, altra volta, el seu nom als diaris, ara aureolat per l'inconfusible marc negre de les esqueles. I algunes, poques, persones del món de la música, entre les quals vaig distingir el mestre Nadal. De responsables de les institucions culturals, no n'hi vaig veure ni un. Supòs que desconeixen qui era Daviu, la qual cosa no pot ésser excusa que justifiqui la seva absència. Els assessors han de servir per qualque cosa més que per a parar la mà, com és ara per a identificar els cadàvers que ens passen per davant la porta. La biografia de Daviu és farcida d'èxits. Nascut a Palma l'any trenta, va estudiar cant amb els mestres Frau i Nadal, per a debutar, en el Teatre Líric, el cinquanta-quatre, crec que amb Marina. Aquell any es produïren, a Palma, dos debuts de signe ben diferent. Ell debutà al Líric, ja ho he dit. Al Principal ho va fer Estrellita Castro amb un espectacle que es deia Romería, i la coa davant la taquilla ultrapassava la plaça de Santa Catalina Thomàs. En aquell temps la gent encara tenia record de les coes que havia hagut de fer a les oficines de racionament, i havia après a valorar la importància de les coses per la llargària de la coa. Així que el debut d'Estrellita va ésser un èxit; el de Daviu un esdeveniment. Aleshores ningú no posava en dubte que la seva veu era un diamant en brut, i entre els melòmans es varen moure influències per tal d'aconseguir que la Fundació March el becàs. Els diners li serviren per a instal·lar-se a Milà, on acabaria per formar part de la companyia d'òpera de la ciutat. L'any seixanta cantà El Messies al Lluís Sitjar, que s'omplí de gom a gom. Aleshores ja era conegut en els cercles internacionals, i actuà arreu del món per espai de quinze o vint anys. Malauradament, la malaltia que acabaria per emportar-se'l a la tomba l'obligà a una retirada prematura. Així que, de mica en mica, deixaria d'ésser personatge noticiable. Ningú ja no se'n recordaria d'ell, de manera que sortiria dels cercles d'influència on es cuina la política musical i operística de Palma i de Mallorca. La seva experiència hauria pogut servir de molt, encara que ja és tard per a lamentacions. Daviu és mort i ja no ens pot servir. Ens serveix, però, la seva veu, dispersa en cassettes i en enregistraments d'estudi. A una banda i a l'altra hi ha d'haver material a bastament com per a editar un compacte, cosa que poden fer tant des de la Conselleria de Cultura del Govern com des de la Direcció General de Cultura del Consell de Mallorca. Cal que qualsevol de les institucions esmentades prengui la iniciativa. Si més no, perquè seria una manera de retre-li un homenatge pòstum més que merescut, i de recuperar una part, ara perduda, del nostre patrimoni musical.


Notícies - Josep Canals: "Si el meu Ajuntament no vol aquesta Biennal, doncs no es fa"\nLa 22a Biennal d'Art Contemporani, que arriba a Sant Cugat aquesta setmana, serà l'última\nJosep Canals, en una imatge d'arxiu / Foto: Cugat Mèdia\nel 10/maig Sergio Morales Cultura PDF\n"Aquí acabo una etapa". El galerista Josep Canals és així de contundent quant a la Biennal d'Art Contemporani de Catalunya, que aterra aquesta setmana a Sant Cugat amb la 22a edició després que s'estrenés al març a Barcelona. El santcugatenc assegura que aquesta serà l'última i responsabilitza el consistori: "Si l'Ajuntament del meu poble no vol aquesta Biennal, doncs no es fa".\nCanals ha lamentat que el govern local retirés el suport a la iniciativa fa dos anys i, tot i que assegura que podria comptar amb l'empenta d'altres administracions municipals, vol que la Biennal estigui lligada a Sant Cugat. "No vull que es faci a algun altre lloc, no és negociable", ha subratllat. També ha lamentat que no han trobat ajuda empresarial. Ara bé, sí que posa en relleu que el món cultural, així com els mitjans de comunicació, han fet costat a la Biennal durant tots aquests anys.\nEl galerista ha rememorat com la Biennal ha posat el focus en la figura de molts artistes novells que ara s'han fet un lloc en l'escena internacional. De fet, l'edició d'enguany, que a partir d'aquest dimarts instal·la una exposició a Cal Gerrer, l'espai de la Fundació Cabanas, recull peces d'algunes d'aquestes figures. La tria l'han fet entre totes les persones vives que en algun moment han format part del jurat del certament. Així, dels gairebé 600 artistes, s'ha fet una selecció de més d'una vintena de noms, com Sergi Barnils, Joan Fontcoberta, Pep Codó, Carmen Anzano i Maria Fabre.\nAquesta mostra vol demostrar com la Biennal ha estat "una porta oberta a l'art emergent català, en uns anys molt complicats per a la creació jove".\nL'exposició es pot veure des d'aquest dimarts i fins al 31 d'agost a Cal Gerrer. La inauguració tindrà lloc aquest divendres a les 19 h i es podrà seguir en línia, a través de l'Instagram de la Canals Galeria d'Art.\nSi el meu Ajuntament no vol aquesta Biennal, no és fa. No vull que sigui una Biennal que es faci a Girona o Tarragona. És de Sant Cugat i l'Ajuntament no vol fer-la. Aquí s'acaba. No és negociable.\nLes 'Lectures a la fresca' fan una mirada crítica feminista al Sant Cugat d'abans de la Segona República\nbiennal d'art contemporani


Com visitar-se a Consultes externes\nDijous, 28 Novembre 2013 09:32\nAl Servei de Consultes externes s'hi pot accedir:\nEnviat per el metge de capçalera o l'especialista: Per a una primera visita, el seu metge cal que li faci un full de derivació per l'especialista o prova que li calgui. Amb aquesta petició l'usuari cal que es presenti a la recepció de l'hospital per que li assignin dia i hora de visita. També es pot trucar per telèfon per demanar cita. al Tf: 973 64 31 40.\nCitat des del Servei d'Urgències: Després d'una atenció urgent, i si el metge ho considera necessari, el Servei d'Admissions d'Urgències li concertarà dia i hora de visita a Consultes Externes.\nCitat des de l'àrea d'Hospitalització: En el moment de l'alta hospitalària, li concertaran una propera visita a Consultes Externes, per tal de fer el seguiment del seu procés.\nSi vostè pertany a la Seguretat Social és imprescindible que porti la Targeta Sanitària (TIS) per visitar-se. Si és d'una mútua cal que passi la targèta per recepció o bé portar l'autorització de la mútua.\nSi és la primera vegada que vostè es visita al nostre centre, és molt útil i convenient que aporti tots aquells documents que facin referència a la seva malaltia o d'altres problemes de salut que hagi pogut patir abans.\nQuan arribi a l'hospital és important que passi primer pel taulell de recepció, on li indicaran la ubicació del consultori que li correspon. Tot seguit, el personal administratiu verificarà les seves dades i li indicarà el dispensari on es realitza la consulta. Un cop finalitzada la visita, és possible que el metge li aconselli una altra posterior, o bé alguna proba complementària.\nÉs preferible que aquesta visita la concerti al mateix moment en el taulell d'administració, o bé, i en el cas de que no li sigui possible, també ho pot fer des de casa trucant al telèfon 973 64 31 40 .\nEn el cas que el metge sol·liciti la realització d'alguna prova, el personal administratiu l'informarà de tots els tràmits a seguir. Així mateix, en les properes visites vostè pot accedir directament al consultori on es va realitzar la primera visita.\nSi té qualsevol dubte o voleu ampliar aquesta informació podeu trucar al telèfon 973 64 31 40\nLlegir 22218 vegades\tDarrera modificació el Dimarts, 22 Gener 2019 15:29\nMés en aquesta categoria: « Suggeriments i reclamacions\tRegistre de voluntats anticipades »


California (Missouri) - Viquipèdia, l'enciclopèdia lliure\n38° 37′ 48″ N, 92° 34′ 06″ O / 38.63°N,92.5683°O / 38.63; -92.5683\nComtat Moniteau County\nCalifornia és una població dels Estats Units a l'estat de Missouri. Segons el cens del 2000 tenia una població de 4.005 habitants.\nSegons el cens del 2000, California tenia 4.005 habitants, 1.632 habitatges, i 1.068 famílies. La densitat de població era de 517,2 habitants per km².\nDels 1.632 habitatges en un 31,9% hi vivien nens de menys de 18 anys, en un 50% hi vivien parelles casades, en un 11,1% dones solteres, i en un 34,5% no eren unitats familiars. En el 30,9% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,95.\nPer edats la població es repartia de la següent manera: un 25,2% tenia menys de 18 anys, un 9% entre 18 i 24, un 27,1% entre 25 i 44, un 18,8% de 45 a 60 i un 20% 65 anys o més.\nL'edat mediana era de 36 anys. Per cada 100 dones de 18 o més anys hi havia 85,2 homes.\nLa renda mediana per habitatge era de 31.736 $ i la renda mediana per família de 39.221 $. Els homes tenien una renda mediana de 25.880 $ mentre que les dones 21.494 $. La renda per capita de la població era de 17.533 $. Entorn del 9,6% de les famílies i el 12% de la població estaven per davall del llindar de pobresa.\nCentertown (14 km)\nClarksburg (9 km)\nJamestown (17 km)\nLohman (20 km)\nRussellville (17 km)\nTipton (19 km)\nA Wikimedia Commons hi ha contingut multimèdia relatiu a: California (Missouri)\n↑ 2,0 2,1 2,2 «Fact Sheet- California». American Fact Finder. Oficina del Cens dels Estats Units, 12-01-2010.\n↑ «Geographic Comparison Table- California». American Fact Finder. Oficina del Cens dels Estats Units, 12-01-2010.\nObtingut de «https://ca.wikipedia.org/w/index.php?title=California_(Missouri)&oldid=19034827»\nLa pàgina va ser modificada per darrera vegada el 22 oct 2017 a les 10:15.


Ajuntament del Masnou/Presentació del llibre 'Olivos de cal', de Fran Toro\nData i hora oficials: 05/12/2021 15:22\nPresentació del llibre 'Olivos de cal', de Fran Toro\nPresentació a càrrec de Maria Llarás, amb acompanyament musical de Joana Fuentes (veu) i Joaquín Palacín (guitarra).\nOlivos de cal és una novel·la rural digna hereva del Delibes més sobri. Els seus personatges, treballats en profunditat, amaguen els seus sentiments fins al punt d'elevar els seus silencis a la categoria de personatge principal. Dues històries en un lloc, les terres de Jaén, que es persegueixen en el temps fins a trobar-se en els durs anys trenta. El seu domini del vocabulari t'envolta des de la primera pàgina com ho faria la llum ensopida de la llàntia en el mas. Passeja per l'olivar i sent l'olor del fonoll i del romaní, sent la teva pròpia respiració davant de l'escamot d'afusellament i sota les bombes, deixa't bressolar per les branques de l'olivera en flor.\nLa novel·la de Fran Toro sona a Lole i Manuel, fa olor de terra mullada i té gust d'oli.\nFran Toro (Badalona, �??�??1977) és professor d'història i escriptor. Combina passió i ofici com es barregen a la mà d'un nen plastilines de diferents colors. Ha publicat nombrosos articles, reportatges i textos literaris en mitjans com Diari Jaén, Crònica Global, revista literària Faula, revista Àbac, El Toro Celeste o revista Panenka. Amb la microficció ha collit ja èxits, com el Premi de Jurat en el I Certamen de Microrelats de Signe Editors (2017). Olivos de cal, la seva primera novel·la, ha estat guardonada amb el Premi Nacional de Novel·la Ateneu Mercantil de València (2019) i publicada per Olé Libros.\nHo organitza : Regidoria de Cultura i Biblioteca Joan Coromines\nData i hora de la darrera actualització d'aquest contingut: 28-09-2021 19:31


Pactes electorals: Rivera: “Estem davant la necessitat que el PSOE mogui fitxa” | Espanya | EL PAÍS Catalunya\nRivera: “Estem davant la necessitat que el PSOE mogui fitxa”\nEl líder de Ciutadans es reuneix amb Rajoy i recorda a Sánchez que Susana Díaz, Emiliano García-Page i Guillermo Fernández-Vara estan en contra del referèndum que demana Podem\nMadrid 28 DES 2015 - 15:03\tCET\nAlbert Rivera ha reiterat aquest dilluns davant Mariano Rajoy la decisió de Ciutadans de no votar a favor de la seva investidura com a president, i també ha demanat al candidat del PP que el mantingui al corrent de les seves negociacions amb el PSOE per formar una majoria estable que permeti que comenci la legislatura. Els dos líders han arribat a la cita compartint la mateixa tesi, resumida pel president en una piulada: "Estabilitat i certitud, claus per garantir la unitat d'Espanya i la recuperació". Rajoy espera que aquest plantejament convenci un sector del PSOE per permetre la seva investidura com a president del Govern espanyol, sumant-se a l'abstenció a la qual ja s'ha compromès Ciutadans en el cas que tingui una majoria suficient.\nRajoy rep Iglesias i intenta amb Rivera atreure un sector de el PSOE\n"Estem a l'espera que el PSOE resolgui els seus problemes interns", ha dit Rivera a la Moncloa, on ha desglossat davant el president en funcions el seu programa de reformes. "La paraula de Pedro Sánchez ara és no, no i no. Estem tots condicionats. Estem davant la necessitat que el PSOE mogui fitxa", ha afegit abans de mostrar la seva oposició al fet que els socialistes acceptin pactar amb Podem, que demana fer un referèndum vinculant a Catalunya a canvi de negociar la investidura de Sánchez com a president. "Li demano a Pedro Sánchez que escolti els seus líders territorials, que diuen que la unió dels espanyols i la sobirania nacional no haurien d'estar en debat o en joc per les Marees, per Compromís ni per ningú", ha argumentat Rivera en referència als socialistes Susana Díaz, presidenta d'Andalusia; Emiliano García-Page, president de Castella-la Manxa, o Guillermo Fernández-Vara, president d'Extremadura, que s'han mostrat en contra del referèndum. "Pablo Iglesias està hipotecat per les plataformes que li demanen un referèndum separatista".\nLa tercera trobada entre Rajoy i Rivera s'ha produït en circumstàncies molt diferents de les anteriors. En la primera, que es va fer al juny, el president espanyol va rebre el líder d'un partit que tenia la clau de cinc governs autonòmics. En la segona, a l'octubre, Rivera va arribar com a cara visible de la formació que liderava l'oposició a Catalunya, com un dels garants de la unitat d'Espanya i com a rival a les eleccions generals. Avui la situació és una altra. Ciutadans no té els vots necessaris per ser decisiu en l'arrencada de la legislatura i, no obstant això, els 40 diputats que té podrien convertir la formació en una força política clau si comença el curs polític, perquè probablement cap més partit té la seva capacitat per pactar a banda i banda de l'arc ideològic. Les negociacions entre Junts pel Sí i la CUP a Catalunya, a més, torna a situar Ciutadans sota els focus.\nAixí, Rivera ha visitat aquest dilluns la Moncloa com a representant de la quarta força política al Congrés, però no només en aquesta condició. Ciutadans va ser la primera força no independentista en les eleccions autonòmiques catalanes del 27-S, sumant gairebé tants diputats com PP i PSOE junts, i això també ha estat sobre la taula. "Estem en un escenari no només d'inestabilitat, sinó d'estar fora del marc constitucional i democràtic", ha dit Rivera sobre les negociacions de Junts pel Sí amb la CUP. "Necessitem un Parlament espanyol fort, amb autoritat moral i legal, per legislar, davant del repte d'Artur Mas i els seus. Cal demanar a Mas que posi fi a aquesta bogeria".


Tornavís Teatre i Càritas Tarragona reben l'1% ordinari i l'1% extraordinari del curs 2019-2020 - Demarcació de Tarragona - Minyons Escoltes i Guies de Catalunya\nEnguany els argupaments i equips de la demarcació de Tarragona han mantingut la donació de l'1% ordinari. Com a novetat, van decidir obrir convocatòria extraordinària en motiu de la crisi de la COVID-19, amb l'objectiu de recolzar a projectes amb impacte directe col·lectiu en risc d’exclusió social, degut a la crisi de la COVID-19.\nLa Taula de Secretariat i Administració (TASA), vehiculadora de la resolució, va decidir resoldre les dues convocatòries atorgant la donació als següents projectes:\nAtorgar l'1% ordinari al projecte "Cap de setmana cultural" presentat per l'entitat Tornavís Teatre, englobat dins del seu 10è aniversari. En aquest projecte l'entitat té previst celebrar el 10è aniversari de l’entitat dedicant deu representacions teatrals reivindicatives a deu causes socials i de crítica a la societat, així com un cap de setmana cultural (projecte que ens ocupa) que recull diverses activitats com actuacions, xerrades, balls i vermut. L'import adjudicat és de 263,45€.\nAtorgar l'1% extraordinari en motiu de la crisi de la COVID-19 als projectes "Suport Parroquial" i "Esmorzar i caliu" de Càritas Interparroquial de Tarragona. Els projectes estan adreçats a persones vulnerables, sense recursos econòmics, sense llar, i amb altres tipologies de risc d'exclusió social. L'entitat posa de manifest que la situació derivada de l'actual emergència sanitària per la COVID-19 ha implicat per una part l'aparició de nous casos de persones necessitades per pèrdua del seu lloc de treball o font d'ingressos, i per l'altra part un major nivell de vulnerabilitat i precarietat en aquells casos que ja patien anteriorment una situació de marginalitat. L'import adjudicat és de 263,45€.\nAl projecte de Suport Parroquial es proveeix directament a un número important de persones i famílies en situació vulnerable dels aliments i productes bàsics, d'atenció a despeses de vestir, d'habitatge, d'escolaritat i d'altres urgències derivades de la seva situació de precarietat.\nAl projecte d'Esmorzar i caliu s'ofereix diàriament un àpat a un conjunt de 100 persones vulnerables i sense sostre, que es realitza al c/Peixateries Velles de Tarragona.\n1% extraordinari 1% ordinari Demarcació Tarragona


Agenda de Gualba || Agenda a Gualba || Festes a Gualba || www.festamajor.biz\nAgenda d'activitats de Gualba\nNo hi ha activitats disponibles a l'agenda a Gualba.\nAltres poblacions de la comarca: Vallès Oriental\nAiguafreda - Ametlla del Vallès, l' - Bigues i Riells - Caldes de Montbui - Campins - Canovelles - Cànoves i Samalús - Cardedeu - Castellcir - Castellterçol - Figaró-Montmany - Fogars de Montclús - Franqueses del Vallès, les - Garriga, la - Granera - Granollers - Gualba - Llagosta, la - Lliçà d'Amunt - Lliçà de Vall - Llinars del Vallès - Martorelles - Mollet del Vallès - Montmeló - Montornès del Vallès - Montseny - Parets del Vallès - Roca del Vallès, la - Sant Antoni de Vilamajor - Sant Celoni - Sant Esteve de Palautordera - Sant Feliu de Codines - Sant Fost de Campsentelles - Sant Pere de Vilamajor - Sant Quirze Safaja - Santa Eulàlia de Ronçana - Santa Maria de Martorelles - Santa Maria de Palautordera - Tagamanent - Vallgorguina - Vallromanes - Vilalba Sasserra - Vilanova del Vallès\nweb ajuntament: Web ajuntament de Gualba\nEn Josep Pujol de Can Clos, cada any fa el calendari per saber el temps que farà tot l'any, per quinzenes, a través de l'ancestral calendari de la ceba.\nEl primer dia d l'any, a primeres hores del matí, quan clareja, en una taula protegida sota el porxo de la casa, pren una ceba grossa i maca i amb el ganivet, a poc a poc, li va llevant la pell, treu el cul i la part de sobre, la talla pel mig i compta que surtin bé els sis "clavis" de cadascuna de les dues parts en què s'ha dividit. "Clavi" forma com anomena en Josep les successives capes que formen l'estructura del vegetal, abans d'arribar al cor.\nAmb la punta del ganivet i molta cura es van traient els "clavis" un per un i es col·loquen arrenglerats, l'un al costat de l'altre seguint l'ordre amb que es treuen, de gros a petit i de cara enlaire, com una copa. Després de treure els més grossos, els altres costa menys de separar, ja que vora el cor queden menys enganxats. Quan s'ha repetit l'operació amb l'altra meitat, queden arrenglerades de dotze parts, amb les grosses a les puntes i les petites al centre, aleshores ja es tenen a punt els dotze mesos de l'any, que es repartiran en quinzenes, primer d'esquerra a dreta i desprès de dreta a esquerra.\nComencem pel "clavi" més gros de l'esquerra que correspondrà a la primera quinzena de gener i així successivament s'anirà passant el mes següent, anant cap a al dreta, corresponent als primers quinze dies de cada mes, fins arribar al desembre. Aleshores es procedeix a la inversa, començant pel més gros de la dreta, que correspon aleshores a la segona quinzena de desembre i anant cap a l'esquerra, anirem sabent el temps de cadascuna de les segones quinzenes de cada mes fins tornar al gener.\nQuan estan tots els "clavis" ben col·locats, hom s'assegura que no es bellugaran, s'agafa el saler i se n'hi va tirant-ne una mica a cadascun.\nA partir d'aquest moment caldrà anar controlant i veient la reacció que provocaren els fenòmens atmosfèrics diaris sobre la sal i la ceba, i el grau d'humitat i aigua que s'hi acumuli. Això haurà d'indicar el temps de tot l'any, corresponent els seus primers vint-i-quatre dies, els primers del mes de gener.\nCada any el mateix, Josep Pujol, la revetlla de Sant Joan fa el tradicional foc, cou els alls amb la corresponent benedicció i a mitjanit cull l'herba de Sant Joan que el lliurarà dels mals esperits durant tot l'any, posant-la en portes i finestres de casa seva.\nTanmateix decideixen de continuar la tradició, i a començament del 1900 es torna a jugar al bar de l'Establiment (cantonada de la plaça de Joan Ragué amb el Passeig Montseny, on actualment hi ha la caixa d'estalvis) més endavant es fa a Can Jaumet, després a l'Hotel i actualment a Can Florenci. Avui en aquest mateix establiment es compren els ous que s'han de jugar, que normalment es fa amb partides al canari. A mitjanit fan el ressopó amb truites dels mateixos ous que s'estan jugant. En alguna de les taules les partides s'han allargat fins que es fa de dia.\nQuan arriba la nit de cap d'any per part del jovent del poble és costum anar a buscar carros a les cases de pagès i portar-los a la plaça del poble; en una ocasió ho feren més gros arribant fins a Sant Celoni, parant davant de Can Mai Tanquis a fer foc, tanmateix quan varen sortir ja no hi era, uns de Palau els havien fet la mateixa jugada. Després d'assabentar-se qui havia estat els va caldre anar al poble veí per recuperar-lo. Actualment es porten a remolc de cotxes i altres estris i es deixen a la plaça.


Mor una tercera persona com a conseqüència del brot de legionel·la a Llinars - Diari de Girona\nMor una tercera persona com a conseqüència del brot de legionel·la a Llinars\nL'ingrés de dos afectats més eleva a quatre el nombre de ciutadans hospitalitzats. Tots han estat a la localitat durant els darrers 14 dies\nefe/ddg 03.11.2017 | 20:24\nFont ornamental de Llinars, sense aigua. aCN\nUna tercera persona va perdre la vida com a conseqüència del brot de legionel·la detectat dimarts passat a Llinars del Vallès, mentre que van ser hospitalitzades dues persones més, amb el que són quatre els ingressats, dels quals un es troba en estat greu a l'UCI. Segons va explicar l'Agència de Salut Pública de Catalunya (Aspcat), els afectats tenen entre 48 i 94 anys, i els tres morts són persones d'edat avançada que tenien una patologia de base o factors de risc.\nEls set afectats fins ara per aquest brot són veïns del municipi de Llinars del Vallès o bé van estar a la localitat durant els últims 14 dies, que és el període d'incubació de la legionel·la. Els afectats van començar a presentar símptomes entre els dies 15 i el 28 d'octubre, fet pel qual no es descarta que puguin aparèixer nous casos properament.\nMentrestant, els tècnics de l'Aspcat continuen amb l'estudi ambiental per delimitar possibles instal·lacions de risc a la zona i fer la inspecció, recollida i anàlisi de mostres, el tractament i, si és el cas, el tancament de les instal·lacions implicades. Els centres sanitaris d'aquesta zona estan informats i estan col·laborant en la detecció i notificació de malalts a l'Aspcat.\nRisc dels fumadors\nL'Agència de Salut Pública va recordar que la legionel·losi es contagia per inhalació d'aigua polvoritzada o aerosols i que les persones que tenen més risc són les fumadores, les que pateixen malalties cròniques que afecten el sistema immunitari i les d'edat avançada.\nTambé van recordar que la legionel·losi no es transmet d'una persona a una altra i que es pot beure sense perill l'aigua d'abastament públic, tant la que surt als domicilis particulars com de les fonts públiques.


MÉS CULTURA PER AL PRIMER SEMESTRE DEL 2022 | Municipi de Navàs\nEl renovat Casal Sant Genís continua sent l’epicentre de les arts escèniques del municipi amb una programació estable de gran qualitat, i per a totes les edats. Per aquest primer semestre del 2022 s’han programat tot un seguit d’espectacles que comenençaran el 6 de febrer i acabaran el 29 de maig. Des de la regidoria de Cultura ja s’està treballant en la programació de tardor per tal d’oferir espectacles durant tot l’any.\nDurant aquesta primavera s’han programat una desena d’espectacles on per començar podrem gaudir dels tres concerts de música dins del Cicle de Concerts d’Hivern, organitzat per l’Escola de Música Mestre Josep Maria Castella i la Regidoria de Cultura de l’Ajuntament de Navàs, amb diferents modalitats musicals com la música folk, el country, el jazz i el rock, i que en podeu trobar tota la informació a aquest enllaç: Cicle de concerts d’hivern.\nEl dia 13 de març a les 19h, al Casal Sant Genís, des de la Regidoria de Drets Socials i Feminismes, i en commemoració del Dia de la Dona, podrem gaudir de l’obra La dona del tercer segona, amb l’actriu Àurea Màrquez (coneguda per la seva faceta televisiva), un monòleg on una dona parla als seus veïns, i els demana un favor, un favor incòmode, un favor difícil de concedir. A càrrec de Teatre Nu.\nCom a novetat, també podrem gaudir a Navàs del concert del nou disc N.S.C.A.L.H. del Petit de Cal Eril el dia 3 d’abril, a les 19h, al Casal Sant Genís. Un disc que transita en la temporalitat de la història i la relativitat del temps. Quantes històries caben dins d’un instant? Quants moments hi ha dins del temps? Aquí tot és efímer i etern a la vegada. El Petit de Cal Eril és una germandat còsmica. Joan Pons, Jordi Matas, Dani Comas, Ildefons Alonso i Artur Tort han sabut envoltar-se de personatges que consoliden aquesta aliança i la projecten als escenaris en una gira inacabable i imprevisible.\nDins els actes de la Fira de Primavera podrem gaudir de la tradicional obra de teatre del Grup Escènic Navàs, que enguany el dia 30 d’abril, a les 18h i a les 21:30h, al Casal Sant Genís representaran dues obres diferents a cada passi. Una serà L’anada al Teatre de l’obra Tafalitats; i l’altre el Dol d’Alivio una refrescant obra costumista de Santiago Rusiñol. Totes dues sota la direcció d’en Josep Maria Simó.\nLa gent més gran podrà gaudir de l’espectacle del Conjunt Musical de les Estrelles d’Or del Casal de la Gent Gran de Navàs el dia 8 de maig, a les 17h, al Casal Sant Genís, els quals faran una revisió de les grans cançons d’època i de grans temes actuals amb les actuacions musicals de El Divo, Georgie Dann… i moltes més.\nPer concloure la programació, per la mainada també hi haurà un espectacle molt especial, el 29 de maig, a les 12h al Casal Sant Genís, Les aventures del Lleó vergonyós, un viatge ben divertit amb titelles i música en directe, per descobrir les emocions de la mà d’un dels personatges més emblemàtics d’El Pot Petit.\nEl Casal Sant Genís de Navàs també acollirà una Preestrena del Testimoni Escènic, un projecte impulsat per Cal GRAS – Residència i una Xarxa de municipis de la Catalunya Central, agrupats sota el segell de Pobles Creatius, amb la voluntat de donar suport als creadors d’arts escèniques i música. El projecte ofereix residències gratuïtes per a la creació de projectes escènics que es trobin en la seva fase final de producció a canvi d’un mínim de tres preestrenes en el marc del Circuit Preestrenes que tindrà lloc entre l’abril i el maig de 2022. S’informarà més endavant de l’obra que acollirà Navàs.\nProperament es posaran a la venda totes les entrades a la web entrades.navas.cat , excepte les de l’obra del Grup Escènic Navàs, que només es vendran a Cal Seriols i les de l’espectacle de les Estrelles d’Or que serà gratuït i no caldrà reserva prèvia.\nProperament, a les vostres bústies, rebreu el llibret amb tota la programació; mentrestant, us el podeu descarregar a continuació.\nÈXIT DE PARTICIPACIÓ EN LA PRIMERA PROGRAMACIÓ CULTURAL\nEl 23 de gener, al Teatre de Palà de Torroella, es cloïa la primera programació cultural amb un concert meravellós d’en Lluís Gavaldà i en Joan-Pau Chaves. El setembre es va obrir el teló amb l’obra de teatre El silenci del telers, i des de llavors, pel Casal Sant Genís hi han passat en Pau Vallvé, l’obra de teatre del Grup Escènic Navàs El bon doctor, els espectacles per a més grans dels 9s Amics Navàs i el Casal de la Gent Gran de Banyoles, La setmana dels 7 dissabtes amb la navassenca Montse Santasusana i l’obra Maure el Dinosaure, la música d’Ovidi4 i les nadales de les germanes Meritxell i Judit Neddermann.\nEn total, en aquests esectacles hi han passat 1548 persones, que equival a un 77% de l’ocupació total, tenint en compte que en alguns espectacles es va haver de reduir l’aforament en compliment de la normativa de la Covid-19.\nProgramació Casal Sant Genís Primavera\nPublicació: 31/01/2022 a les 10:00


Hisenda penalitza a qui vengui barat un pis - Finques Chicote\npor Finques Chicote | Oct 15, 2018 | Compra y venta de inmuebles | 0 Comentarios\nHisenda “penalitza” a qui vengui barat un pis.\nSi ha comprat o heretat una casa a un preu “xollo”, Hisenda penalitza en exigir pagar més d’ITP o Impost de Successions. Però si ha venut “barat” un pis, el fisc també castiga. Com? Obliga els contribuents a tributar per un guany patrimonial en el seu IRPF superior al declarat, perquè considera que el valor d’escriptura no és el de mercat.\nQuan es ven una casa, el venedor ha de declarar en el seu IRPF el guany o pèrdua patrimonial obtingut, per la diferència entre el valor d’adquisició i el de transmissió. Aquest últim, és l’efectivament satisfet en l’operació, llevat que sigui inferior al de mercat. I per comprovar si hi ha diferència de preu, Hisenda es basa en els valors comprovats per les comunitats autònomes als contribuents, que han comprat o heretat un immoble a un preu inferior al que estima la CCAA corresponent. I això, per a cobrar més ITP o Impost de Successions i Donacions (ISyD).\nSi per exemple un contribuent va vendre per 150.000 euros, però aquest valor ha estat comprovat en l’ITP del comprador, i s’ha fixat en 250.000 euros, aquest és el valor pel qual Hisenda considera que va haver de declarar-se la compravenda de l’immoble també en l’IRPF.\nPer tant, el comprador haurà de pagar més ITP i el venedor haurà de pagar més IRPF perquè el guany patrimonial serà més gran, segons Hisenda.\n“I tot això, perquè considera que l’immoble té un valor de mercat superior al d’escriptura. En definitiva, per haver venut “barat”.\nHisenda pot fer-ho, però no de forma automàtica i generalitzada. La raó és que el valor a declarar en l’ITP i en l’IRPF és diferent. En el primer, és el valor real de l’immoble, i en el segon, el valor de transmissió es correspon amb el valor de mercat (si és superior al satisfet). I valor real i valor de mercat no son sempre el mateix.\nTots dos valors, tot i que equivalents, no són plenament assimilables, ni en tots els casos. I és que, tot i que en principi el valor de mercat d’un immoble hauria de reflectir el que aquest val en realitat, no sempre serà així. El valor de mercat es veu contínuament afectat per l’oferta i la demanda existent.\nPer això, el tècnic competent de l’Agència Tributària ha de justificar en cada cas que el valor real extret de la comprovació de valors d’ITP realitzada, es correspon amb el valor de mercat de l’immoble.\nAixò serà especialment necessari quan el valor real en l’ITP s’hagi determinat utilitzant algun dels mètodes de comprovació dels que preveu l’article 57.1 de la Llei general tributària que, per la seva metodologia, no té en compte les circumstàncies específiques de cada immoble ( coeficients sobre el valor cadastral i preus mitjos en el mercat, per exemple).\nAmb tot, el contribuent a qui Hisenda exigeixi pagar més d’IRPF pot sol·licitar la taxació pericial contradictòria i, per tant, demanar la suspensió del deute tributari, mentre recorre.\nQuè pot fer el contribuent afectat?\nEn aquests casos, Hisenda notificarà normalment al contribuent l’inici d’un procediment de comprovació limitada. I és que dins d’aquests procediments és possible dur a terme actuacions concretes de comprovació de valors. No obstant això, en el procediment de comprovació limitada l’Administració no pot dur a terme actuacions fora de les oficines de l’Administració Tributària.\nLlavors, com dur a terme l’obligatòria visita del perit requerida en aquests casos?\nAquest procediment conclourà amb una liquidació, que és la que podrà recórrer el contribuent, primer davant el Tribunal Econòmic Administratiu Regional i, si cal, davant del Tribunal Superior de Justícia competent.\nSempre és aconsellable que el contribuent recorri, perquè la comprovació del guany patrimonial obtingut es basa en les valoracions fetes en expedients de comprovació de valors, que estan sent massivament anul·lats en els tribunals, tant judicials com administratius.\nA més, cal recordar que la visita del perit a l’immoble comprovat és obligatòria i la valoració ha de ser motivada i individualitzada. No recorrent aquestes valoracions i donar-les per bones (tant el comprador en el seu ITP, com el venedor en el seu IRPF), suposa fer-li un autèntic regal a Hisenda.\nSi te ha gustado la publicación Hisenda penalitza, también te puede interesar


Lluís Llach reclama al Ripollès que s'impliqui en el debat del Fòrum cívic i social | NacióRipollès\nConsell d'alcaldes i alcaldesses del Ripollès\nLluís Llach reclama al Ripollès que s'impliqui en el debat del Fòrum cívic i social\nEl president del consell assessor es reuneix amb el Consell d'alcaldes i alcadesses de Ripoll\nper Redacció, 14 de març de 2019 a les 14:54 |\nLluís Llach, al Consell d'alcaldes i alcaldesses | Consell Comarcal del Ripollès\nEl Consell d’alcaldes i alcaldesses del Ripollès ha estat l’escenari escollit per Lluís Llach per presentar a la comarca el consell assessor per a l’impuls del Fòrum cívic i social per al debat constituent, organisme que presideix. L’assemblea d’electes ha escoltat les demandes d’aquest ens, creat per encàrrec del president de la Generalitat de Catalunya, Quim Torra.\nEl seu objectiu, segons ha explicat Llach, és “donar al Parlament de Catalunya un cos semàntic constitucional” amb què la població “haurà expressat què vol ser, com vol ser i qui vol ser”. A partir, tal com ha explicat, la cambra disposarà d’un “mapa de carretera” que el vincularà.\nLlach ha demanat als alcaldes col·laboració a l’hora de nomenar un delegat comarcal que actuï de nexe entre el territori i el consell assessor. A més, aquesta figura, que no és necessari que sigui un càrrec electe, haurà de coordinar un seguit de debats d’àmbit local i comarcal, a més de participar en una xarxa organitzativa en l’àmbit de les comarques de Girona. Entre altres demandes del consell assessora als alcaldes hi ha la promoció de debats als municipis, la participació dels ciutadans i la cessió d’espais per a fer-los.\nEl president del consell assessor ha aprofitat l’ocasió per descriure el full de ruta de l’organisme i les fites temporals. Un full de ruta, segons ha indicat, “amb una filosofia de baix cap a dalt”. Des d’ara i fins al maig, està prevista la celebració de diverses presentacions similars a la resta de comarques i a l’Aran. A continuació i fins al desembre, es desenvoluparà un seguit de debats ciutadans tant a escala local com comarcal i regional que es busca que siguin “molt transversals” i amb “participació massiva”. Es promourà que aquestes sessions siguin tant “autoconvocades” per grups reduïts de fins a dotze persones, com celebrades en el marc d’entitats socials o esportives. Entre els àmbits temàtics previstos hi ha els drets i garanties, la participació ciutadana i el model de democràcia, l’estructura de poders de l’Estat, l’organització territorial, el model econòmic, els recursos naturals i el medi ambient, i la seguretat i la política internacional.\nTal com ha explicat el coordinador del consell assessor, Ignasi Termes, tota la informació per organitzar aquests debats estarà disponible properament en un web específic on també es podran introduir les seves conclusions amb la finalitat de treballar-les i sintetitzar-les.\nEn aquest punt entrarà en joc el Fòrum cívic i social que, a partir del gener vinent haurà “d’ordenar i afinar”, en paraules de Lluís Llach, les aportacions de les assemblees. Aquest ens estarà format per entre 1.000 i 2.000 persones. Es tractarà de participants dels debats previs, una representació aleatòria de la població major de 16 anys i representants de les grans entitats a mode d’experts. A part d’això, i amb la voluntat d’atorgar al fòrum “legitimitat i representativitat política”, també en formaran part alcaldes i regidors.\nPolítica, Consell d'alcaldes i alcaldesses del Ripollès, Fòrum cívic i social, Lluís Llach


Primer naixement de taurons a l'Oceànic de València - Diari de Barcelona | Diari de Barcelona\nPrimer naixement de taurons a l'Oceànic de València - Diari de Barcelona\nL'Oceanogràfic de València ha registrat per primera vegada en la seva història el naixement d'una ventrada de tres mascles i cinc femelles de taurons grisos. Són les vuit cries d'Alice, una 'mamà' de cent quilos de pes i uns dos metres i mig de llarg que viu a l'aquari des de 2003.\nEl naixement dels vuit exemplars ha estat tot un esdeveniment biològic en el si del Oceanogràfic, atès que suposa la maduresa reproductiva i un evident benestar dels animals de l'hàbitat d'Oceans, segons fonts del parc. Indiquen que, fins ara, només s'havien anotat naixements de grisos en dues ocasions puntuals, amb un pes molt reduït, de mares d'un primer fill.\nEn aquesta ocasió, els vuit petits, que han nascut amb un pes mitjà d'1,4 quilos i unes mesures entorn de 45 centímetres de mitjana, s'han salvat de la possible depredació d'altres animals gràcies a la ràpida intervenció de l'equip d'Oceans. Després de detectar la primera expulsió, va activar el protocol d'actuació i control urgent pel qual van poder entrar en qüestió de minuts en l'aigua per a recollir les cries.\nImmediatament, van ser traslladats a la piscina mèdica on els veterinaris van pesar-los i sexar-los (cinc femelles i tres mascles) i van controlar el seu estat físic. Després han estat portats a l'àrea de Quarantena enmig de totes les prevencions possibles i en cubes protegides en el seu interior per a evitar friccions traumàtiques als nounats.